
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAKEISTŲ UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 
NAUJOS REDAKCIJOS ĮSTATŲ TVIRTINIMO
2015 m. rugsėjo 9 d. Nr. AT-864
Šakiai


Vadovaudamasis Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1 punktu, Akcinių bendrovių ir uždarųjų akcinių bendrovių įstatinio kapitalo ir vertybinių popierių nominalios vertės išraiškos eurais ir šių bendrovių įstatų keitimo įstatymo 6 straipsniu, rajono savivaldybės tarybos 2015 m. kovo 26 d. sprendimu Nr. T-99 „Dėl rajono savivaldybės turto investavimo ir uždarosios akcinės bendrovės „Šakių šilumos tinklai“ įstatinio kapitalo didinimo“, rajono savivaldybės administracijos direktoriaus 2007 m. liepos 12 d. įsakymu Nr. AT-889 (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) patvirtintų Atstovavimo savivaldybei bendrovėse taisyklių 6 punktu bei atsižvelgdamas į tai, kad Šakių rajono savivaldybė turi 422570 vnt. uždarosios akcinės bendrovės „Šakių šilumos tinklai“ akcijų, kurios suteikia 100 proc. balsų, ir į uždarosios akcinės bendrovės „Šakių šilumos tinklai“ 2015 m. rugsėjo 2 d. prašymą Nr. R-405:
        
 1. Nustatau, kad uždarosios akcinės bendrovės „Šakių šilumos tinklai“ įstatinis kapitalas didinamas 74010,90 Eur (septyniasdešimt keturiais tūkstančiais dešimčia eurų, 90 ct), nuo 735271,80 Eur (septynių šimtų trisdešimt penkių tūkstančių dviejų šimtų septyniasdešimt vieno euro, 80 ct) iki 809282,70 Eur (aštuonių šimtų devynių tūkstančių dviejų šimtų aštuoniasdešimt dviejų eurų, 70 ct), išleidžiant 42535 (keturiasdešimt du tūkstančius penkis šimtus trisdešimt penkias) paprastąsias vardines 1,74 Eur (vieno euro, 74 ct) nominalios vertės akcijas, kurių emisijos kaina lygi jų nominaliai vertei. Visos išleistos naujos emisijos akcijos priklauso Šakių rajono savivaldybei.


2. Tvirtinu pakeistus uždarosios akcinės bendrovės „Šakių šilumos tinklai“ naujos redakcijos įstatus (pridedama).


3. Įgalioju uždarosios akcinės bendrovės „Šakių šilumos tinklai“ generalinį direktorių Laimutį Kasparavičių pasirašyti pakeistus naujos redakcijos įstatus ir pateikti juos įregistruoti Juridinių asmenų registre teisės aktų nustatyta tvarka ir terminais.

4. Pripažįstu netekusiais galios rajono savivaldybės administracijos direktoriaus 2014 m. liepos 28 d. įsakymu Nr. AT-734 „Dėl pakeistų uždarosios akcinės bendrovės „Šakių šilumos tinklai“ naujos redakcijos įstatų tvirtinimo“ patvirtintus uždarosios akcinės bendrovės „Šakių šilumos tinklai“ įstatus nuo pakeistų naujos redakcijos įstatų įregistravimo Juridinių asmenų registre dienos.

